ประกาศกระทรวงเกษตรและสหกรณ์ เรื่อง กำหนดเครื่องมือทำการประมง รูปแบบบ และพื้นที่ทำการประมงของเครื่องมือประมงคราดหอยที่ห้ามใช้ทำการประมงที่จับสัตว์น้ำ พ.ศ. 2561
ประกาศกระทรวงเกษตรและสหกรณ์
เรื่อง กำหนดเครื่องมือทำการประมง รูปแบบ และพื้นที่ทำการประมงของเครื่องมือประมงคราดหอย
ที่ห้ามใช้ทำการประมงในที่จับสัตว์น้ำ
พ.ศ. ๒๕๖๑
 

ตามที่กระทรวงเกษตรและสหกรณ์ได้ออกประกาศ
ลงวันที่ ๑๓ กรกฎาคม พ.ศ. ๒๕๖๐ เรื่อง กำหนดเครื่องมือทำการประมง รูปแบบ และพื้นที่ทำการประมงของเครื่องมือประมงคราดหอยที่ห้ามใช้ทำการประมงในที่จับสัตว์น้า
พ.ศ. ๒๕๖๐ ไว้แล้ว นั้น

จากการศึกษาข้อมูลวิชาการในเบื้องต้นพบว่าสัตว์น้ำประเภทหอยในอ่าวไทยมีวงจรชีวิตที่เปลี่ยนไปจากเดิม
ตลอดจนการแพร่กระจายของน้ำจืดจากปากแม่น้ำลงสู่พื้นที่อ่าวไทยตอนบนส่งผลกระทบต่อการเจริญเติบโตและการตายของหอยลาย
จึงเห็นควรมีการศึกษาทางวิชาการในรายละเอียดเพิ่มเติม โดยกำหนดมาตรการทางกฎหมายชั่วคราวในระหว่างการศึกษาเพื่อมิให้ประชาชนผู้อยู่ภายใต้บังคับของกฎหมายได้รับผลกระทบ
อาศัยอำนาจตามความในมาตรา ๗๑ (๑) แห่งพระราชกำหนดการประมง
พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกประกาศไว้
ดังต่อไปนี้

ข้อ ๑ ให้งดเว้นการใช้บังคับความในข้อ ๓ (๒) ของประกาศกระทรวงเกษตรและสหกรณ์ลงวันที่ ๑๓ กรกฎาคม
พ.ศ. ๒๕๖๐ เรื่อง กำหนดเครื่องมือทำการประมง
รูปแบบ และพื้นที่ทำการประมงของเครื่องมือประมงคราดหอยที่ห้ามใช้ทำการประมงในที่จับสัตว์น้า
พ.ศ. ๒๕๖๐ เป็นการชั่วคราว

ข้อ ๒ ห้ามมิให้ผู้ใดใช้เครื่องมือคราดหอยที่มีขนาดช่องซี่คราดต่ำกว่า 1 เซนติเมตร ประกอบเรือกลทำการประมงบริเวณพื้นที่อ่าวไทยตอนบนในเขตทะเลนอกชายฝั่งของจังหวัดเพชรบุรี
สมุทรสงคราม สมุทรสาคร กรุงเทพมหานคร สมุทรปราการ ฉะเชิงเทรา และชลบุรี

ข้อ ๓ ในเขตจังหวัดอื่นนอกเหนือจากจังหวัดตามข้อ ๒
ห้ามมิให้ผู้ใดใช้เครื่องมือคราดหอยที่มีขนาดช่องซี่คราดต่ำกว่า ๑.๒
เซนติเมตร ประกอบเรือกลทำการประมงในเขตทะเลนอกชายฝั่ง
ข้อ ๔ การวัดขนาดช่องซี่คราดให้วัดจากด้านในของซี่คราดหนึ่งไปยังด้านในของอีกซี่คราดหนึ่งซึ่งอยู่ใกล้กัน

ข้อ ๕[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษา
จนถึงวันที่ ๓๑ ธันวาคม พ.ศ. ๒๕๖๑


ประกาศ ณ วันที่ ๑๙ ตุลาคม พ.ศ.
๒๕๖๑
ลักษณ์ วจนานวัช
รัฐมนตรีช่วยว่าการกระทรวงเกษตรและสหกรณ์
ปฏิบัติราชการแทน
รัฐมนตรีว่าการกระทรวงเกษตรและสหกรณ์
ปุณิกา/ธนบดี/จัดทำ
๐๗ ธันวาคม ๒๕๖๑


[๑] ราชกิจจานุเบกษา
เล่ม ๑๓๕ ตอนพิเศษ ๒๗๗ ง/หน้า ๑/๒ พฤศจิกายน ๒๕๖๑